৮ অক্টোবর ভারত সফরে ব্রিটেনের প্রধানমন্ত্রী, মুখোমুখি মোদি-স্টারমার

ওয়েবডেস্ক- মুম্বইতে (Mumbai) অনুষ্ঠিত হতে চলেছে গ্লোবাল ফিনটেক ফেস্ট ২০২৫। এই কর্মসূচিতে আগামী ৯ অক্টোবর বক্তব্য রাখবেন প্রধানমন্ত্রী নরেন্দ্র মোদি সহ ব্রিটেনের প্রধানমন্ত্রী কির স্টারমার (Britain Prime Minister Keir Starmer) । ৮ অক্টোবর ভারতে (Visit India) আসছেন ব্রিটেনের প্রধানমন্ত্রী। ৯ অক্টোবর মুম্বাইতে (Mumbai) আয়োজিত ষষ্ঠ গ্লোবাল ফিনটেক ফেস্টে (Global Fintech Fest 2025) যোগ দেবেন নরেন্দ্র মোদি (Naredra Modi)। মুম্বইতে প্রধানমন্ত্রী মোদি ও ব্রিটেনের প্রধানমন্ত্রী কির স্টারমারে মুখোমুখি বসবেন।

সেখানে দ্বিপাক্ষিক বাণিজ্য ও বিনিয়োগ, প্রযুক্তি ও উদ্ভাবন, প্রতিরক্ষা ও নিরাপত্তা, জলবায়ু ও জ্বালানি, স্বাস্থ্য, শিক্ষা এবং মানুষের সঙ্গে মানুষের সম্পর্ক আরো জোরদার করার পাশাপাশি আঞ্চলিক বৈশ্বিক গুরুত্বের বিষয়গুলি নিয়ে আলোচনা দুই রাষ্ট্রপ্রধান মত বিনিময় করবেন। উভয় নেতাই ভারত-ব্রিটেনের মধ্যে সুযোগ-সুবিধাগুলি নিয়ে ব্যবসা এবং শিল্প নিয়ে আলোচনা করবেন।

ভারতের বিদেশমন্ত্রক সূত্রে খবর, বৈঠকে ১০ বছর মেয়াদী ‘ভিশন ২০৩৫’ রোডম্যাপের আলোকে দুই নেতা বাণিজ্য ও বিনিয়োগ, প্রযুক্তি ও উদ্ভাবন, প্রতিরক্ষা ও নিরাপত্তা, জলবায়ু ও জ্বালানি, স্বাস্থ্য, শিক্ষা এবং জনগণের মাঝে সম্পর্ক জোরদার করার কর্মসূচি নিয়ে আলোচনা করবেন।

আরও পড়ুন- দু’দফায় বিধানসভা ভোট হবে বিহারে, ফলঘোষণা কবে? জানাল নির্বাচন কমিশন

প্রধানমন্ত্রী নরেন্দ্র মোদি চলতি বছরের ২৪ জুলাই, লন্ডন সফর করেন। ভারত ও ব্রিটেনের ঐতিহাসিক ব্যাপক অর্থনৈতিক ও বাণিজ্য চুক্তি (CETA), ভিশন ২০৩৫ নথি, এবং একটি নতুন প্রতিরক্ষা শিল্প রোডম্যাপ স্বাক্ষর করে। এই চুক্তির মাধ্যমে তৈরি পোশাক থেকে শুরু করে মদ এবং গাড়িসহ বিভিন্ন পণ্যে শুল্ক হ্রাস ও ব্যবসায়ীদের জন্য বাজারে প্রবেশাধিকার বৃদ্ধির ব্যবস্থা করা হয়। প্রায় তিন বছর ধরে ধাপে ধাপে চলা আলোচনার পর চলতি বছরের মে মাসে চুক্তিটি চূড়ান্ত হয়।

দেখুন আরও খবর-